קלי פיקלר

קלי דון פיקלר (באנגלית: Kellie Dawn Pickler; נולדה ב-28 ביוני 1986) היא זמרת-יוצרת אמריקאית, שזכתה להצלחה כמתמודדת בעונה החמישית של "אמריקן איידול", שם סיימה במקום השישי. בשנת 2006 היא חתמה על חוזה הקלטות עם 19 רקורדינגס ו-BNA רקורדס. אלבום הבכורה שלה, Girl Town Girl, יצא בהמשך אותה השנה ונמכר ביותר מ-900,000 עותקים. האלבום, שקיבל את תואר הזהב על ידי איגוד תעשיית ההקלטות האמריקאי (RIAA), הנפיק שלושה סינגלים שזכו להצלחה רבה במצעד שירי הקאנטרי: "Red High Heels" שדורג במקום ה-15, "I Wonder" שדורג במקום ה-14 ו-"Things That Never Cross a Man's Mind" שדורג במקום ה-16.

פיקלר הוציאה בשנת 2008 את אלבומה השני, Kellie Pickler, שהנפיק ארבעה סינגלים: "Don't You Know You're Beautiful" שדורג במקום ה-21, "Best Days of Your Life" שדורג במקום התשיעי (אותו כתבה יחד עם טיילור סוויפט), "Didn't You Know How Much I Loved You" שדורג במקום ה-14 ו-"Makin' Me Fall in Love Again" שדורג במקום ה-30. בשנת 2012 הוכתרה פיקלר כ-"American Idol alumna" ה-14 הטובה ביותר שהייתה ב"אמריקן איידול".<ref></ref> באוקטובר 2012 עזבה את חברת התקליטים שלה לשעבר וחתמה בבלאק ריבר.

ב-21 במאי 2013 הוכרזו פיקלר ובן זוגה, דרק האף, כמנצחים בעונה ה-16 של "רוקדים עם כוכבים". בשנת 2016 היא הוכנסה להיכל התהילה של קרוליינה הצפונית.<ref></ref> בין השנים 2017–2019, היא הנחתה את תוכנית הטלוויזיה Pickler & Ben, ביחד עם הקומיקאי בן ארון.<ref></ref> אלבומה הרביעי והאחרון, The Woman I Am, יצא לאור בשנת 2013.<ref></ref>

==ביוגרפיה==
קלי פיקלר נולדה ב-28 ביוני 1986 בבית החולים סטנלי ממוריאל באלבמרל, קרוליינה הצפונית, לסינתיה מורטון וקלייד "בו" ריימונד פיקלר, ג'וניור. אמה עזבה כשקלי הייתה בת שנתיים, ואז חזרה ולקחה עליה משמורת בגין שנתיים. לאחר מכן, החזיר בית המשפט את קלי לסביה כשהייתה בת 12 והם גידלו אותה מכיוון שאביה נעדר מחייה.<ref></ref> פיקלר אמרה שההשפעות העיקריות בחייה הן סבה, קלייד ריימונד פיקלר, חשמלאי לשעבר וסבתה פיי פיקלר. היא סיימה את לימודיה בשנת 2004 בבית הספר התיכון צפון סטנלי בניו לונדון, קרוליינה הצפונית.

==קריירה==
הסינגל הראשון שלה, "Red High Heels", הופץ לראשונה ב-13 בספטמבר 2006, והקליפ שלו הופץ באופן רשמי ב-20 באוקטובר 2006. הוא קיבל מועמדות בטקס פרסי הווידאו של CMT בקטגוריית "קליפ הפריצה של השנה".<ref></ref> אלבום הבכורה שלה, Small Town Girl, שהופץ ב-31 באוקטובר 2006, הגיע למקום הראשון במצעד אלבומי הקאנטרי ולמקום התשיעי במצעד הבילבורד 200, כשנמכר בלמעלה מ-79,000 עותקים בשבוע הראשון שלו, מה שהפך את פיקלר לאמנית החדשה היחידה בשנת 2006 שאלבומה נמכר בכמות כזו של עותקים בשבוע אחד.<ref></ref><ref></ref>

בזמן ש-"Things That Never Cross a Man's Mind" עלה במצעד שירי הקאנטרי (בסופו של דבר הגיע למקום ה-16), פיקלר חזרה לאולפן כדי להקליט את אלבום האולפן השני שלה במסגרת חוזה הקלטות עם 19 רקורדינגס ו-BNA רקורדס. היא ביצעה את סינגל הבכורה "Don't You Know You're Beautiful" בטקס פרסי האקדמיה למוזיקת קאנטרי ב-18 במאי 2008 וזכתה לאהדה רבה ממבקרי המוזיקה. היא הועמדה לפרס באותו הטקס אך הפסידה אותו לטיילור סוויפט. אלבומה השני, Kellie Pickler, יצא לאור בשנת 2008.<ref></ref> הוא זכה להצלחה רבה כאשר הגיע למקום הראשון במצעד אלבומי הקאנטרי ולמקום התשיעי במצעד הבילבורד 200.<ref name=":0"></ref>

בשנת 2009 יצאה הזמרת-יוצרת האמריקאית טיילור סוויפט לסיבוב ההופעות הראשון שלה "Fearless Tour", על מנת לקדם את אלבום האולפן השני שלה, Fearless.<ref></ref> ב-29 בינואר באותה השנה, הכריזה סוויפט באופן רשמי על סיבוב ההופעות באתר שלה.<ref name=":1"></ref> סוויפט הכריזה על 54 הופעות ראשונות וציינה שמי שיתלוו אליה יהיו בין היתר להקת הקאנטרי גלוריאנה וקלי פיקלר עצמה.<ref name=":1" /> פיקלר ביצעה רשימת שירים משל עצמה במהלכו והייתה למופע חימום בו.<ref name=":1" />

בשנת 2012, יצא לאור אלבום האולפן השלישי שלה, .<ref></ref> הוא הגיע למקום השני במצעד אלבומי הקאנטרי ולמקום השביעי במצעד הבילבורד 200.<ref name=":0" /> בשנת 2013 הוציאה את אלבום האולפן הרביעי והאחרון שלה, The Woman I Am.<ref></ref> הוא זכה להצלחה והגיע למקום הראשון במצעד האלבומים העצמאיים, למקום הרביעי במצעד אלבומי הקאנטרי ולמקום ה-19 במצעד הבילבורד 200.<ref name=":0" />

== דיסקוגרפיה ==
=== אלבומי אולפן ===
* 2006: Small Town Girl
* 2008: Kellie Pickler
* 2012: 
* 2013: The Woman I Am

==קישורים חיצוניים==

* 

== הערות שוליים ==

קטגוריה:זוכות בתחרויות יופי אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:מתחרות אמריקן איידול
קטגוריה:זמרי-יוצרי קאנטרי אמריקאים
קטגוריה:זוכי רוקדים עם כוכבים (ארצות הברית)
קטגוריה:אמריקאיות שנולדו ב-1986
קטגוריה:אמריקאים שנולדו ב-1986